வை.கோ என்கிற பரிதாபமான பழி தீர்க்கும் வன்மம் கொண்ட ஒரு மனிதனின் மண்குதிரையை நம்பி அவர்கள் ஆற்றில் இறங்கிக் கரைந்து போனார்கள். விஜயகாந்தின் தோல்வி, பிரேமலதா என்கிற இன்னொரு பாசிசத் தலைமையை உருவாக்கும் ஆபத்தில் இருந்து எமது மக்களைக் காப்பாற்றி இருக்கிறது, விஜயகாந்தின் அரசியல் பேரங்களையும், கோட்பாடுகளற்ற அரசியல் இயக்கத்தையும் மக்கள் வலிமையான இரும்பு ஆப்படித்து காலி செய்திருக்கிறார்கள், தனித்துவமான தங்கள் அரசியல் உணர்வால் தேமுதிக என்கிற நச்சுப் பாம்புக்கு சமாதி கட்டி அனேகமாக அழித்து விட்டார்கள்.